b'\n_START_ARTICLE_\nGrb Ob\xc4\x8dine Grosuplje\n_START_PARAGRAPH_\nGrb Ob\xc4\x8dine Grosuplje je predstavljen na posodobljenem gotskem \xc5\xa1\xc4\x8ditu, ki pa je za potrebe registrskih tablic poenoten. Osrednji motiv je oblikovalsko posodobljena podoba poznohal\xc5\xa1tatske \xc5\xbeivalske svin\xc4\x8dene svastike \xc5\xa1tirih konjskih glav, ki je bila najdena na Magdalenski gori in ponazarja osnoven zna\xc4\x8daj nastanka in razvoja \xc5\xa1ir\xc5\xa1ega Grosuplja. Konj naj bi predstavljal tranzitno lego kraja od zgodovine pa vse do danes. Hkrati konjska glava spominja na \xc4\x8drko G in je s svojo generalno cikli\xc4\x8dno obliko simbol gibanja in razvoja. V grbu sta uporabljeni dve barvi. Zelena kot simbol Dolenjske pokrajine in rde\xc4\x8da kot simbol aktivnosti in razvoja. Obe barvi se nahajata pod konjsko glavo, vse skupaj pa je upodobljeno na beli podlagi \xc5\xa1\xc4\x8dita, ki je obrobljen s \xc4\x8drno barvo._NEWLINE_Avtor grba: Robert Kuhar'